
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr. 109/2010 privind unele măsuri financiar-bugetare, cu care comisia noastră a fost sesizată în fond cu adresa Biroului Permanent nr.  PLx.82 din 7 martie 2011.
	PREŞEDINTE,

Viorel ŞTEFAN 


Parlamentul  României

	Comisia pentru buget, finanţe şi bănci
	
	Bucureşti,   13.04.2011 
Nr. 67


RAPORT

asupra proiectului de Lege privind aprobarea Ordonanţei de urgenţă a 
Guvernului nr. 109/2010 privind unele măsuri financiar-bugetare
Cu adresa nr. PLx.82 din 7 martie 2011, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr. 109/2010 privind unele măsuri financiar-bugetare.
La întocmirea raportului s-a avut în vedere avizul Consiliului Legislativ nr. 1463 din 7.12.2010, avizul Comisiei pentru învăţământ, ştiinţă, tineret şi sport nr. 29/52 din 30.03.2011, avizul Comisiei pentru muncă şi protecţie socială nr. 27/111 din 21 martie 2011 şi avizul Comisiei juridice, de disciplină şi imunităţi. 
Proiectul de Lege are ca obiect de reglementare aprobarea unor măsuri financiar-bugetare menite să asigure diminuarea cheltuielilor publice în anul 2011 precum şi măsuri care să fie avute în vedere la elaborarea bugetului pe anul 2011 prin:

- aplicarea şi în 2011 a restricţiilor prevăzute la art. 22 şi 24 din OUG 34/2009 cu privire la rectificarea bugetară pe 2009 şi reglementarea unor măsuri financiar-fiscale, cu modificările şi completările ulterioare, referitoare la ocuparea posturilor vacante şi la achiziţionarea de autoturisme, mobilier şi aparatură birotică;

- completarea art. 24 în sensul exceptării de la restricţia de achiziţionare a autoturismelor a celor achiziţionate prin „Programul de stimulare a înnoirii Parcului auto naţional”;

- exceptarea de la prevederile alin. (1) şi (2) ale art. 22 din OUG 34/2009 a ocupării în anul universitar 2010 – 2011 a posturilor de preparator universitar, asistent universitar, lector universitar/şef de lucrări. Aceste posturi vor fi ocupate în limita numărului de posturi vacantate prin ieşirea din sistem, după intrarea în vigoare a OUG 34/2009, conform metodologiei stabilite prin ordin al ministrului educaţiei, cercetării şi tineretului;

- amânarea până în anul 2012 a aplicării prevederilor Legii nr. 304/2004 privind organizarea judiciară, în ceea ce priveşte preluarea de către Înalta Curte de Casaţie şi Justiţie a atribuţiilor Ministerului Justiţiei referitoare la gestionarea bugetului curţilor de apel, al tribunalelor, al tribunalelor specializate şi al judecătoriilor;

- prorogarea până la 1 ianuarie 2012 a termenului prevăzut la art. III din titlul XVI al Legii nr. 247/2005 privind reforma în domeniile proprietăţii şi justiţiei, precum şi unele măsuri adiacente, cu modificările şi completările ulterioare, de la care se aplică dispoziţiile art. 13 din Legea nr. 304/2004, republicată, cu modificările şi completările ulterioare, referitoare la înregistrarea şedinţelor de judecată.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor, din partea Ministerul Educaţiei, Cercetării, Tineretului şi Sportului domnul Ion Ciucă – director şi din partea Ministerului Finanţelor Publice doamna Anca Iordache – director general adjunct.
La lucrările comisiei au participat  33  deputaţi, din totalul de 33 membri ai comisiei.

Raportul comisiei a fost adoptat cu unanimitate de voturi.
Proiectul de Lege a fost adoptat de Senat în şedinţa din data de 2 martie 2011.

Proiectul de lege, potrivit art. 75 alin. (1) şi (3) din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii proiectului de Lege privind aprobarea Ordonanţei de urgenţă a Guvernului nr. 109/2010 privind unele măsuri financiar-bugetare, în şedinţa din data de 12.04.2011, comisia propune supunerea spre dezbaterea şi adoptarea Plenului Camerei Deputaţilor a proiectului de Lege cu amendamentele admise şi respinse prezentate în anexe.
	PREŞEDINTE,

Viorel ŞTEFAN
	SECRETAR,

Iuliu NOSA


Şef serviciu

Consilier parlamentar

Gica Roşu

Consilier parlamentar

Mariana Bărdiţă

Expert parlamentar

Vasilica Popa       

ANEXA
I. Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text OUG 109/2010
	Text SENAT
	Amendamente propuse
	Motivarea 
amendamentelor propuse

	1 
	
	Titlul legii:

LEGE

privind aprobarea Ordonanţei de urgenţă a Guvernului nr. 109/2010 privind unele măsuri financiar – bugetare


	Nemodificat
	

	2 
	
	Articol unic. – Se aprobă Ordonanţa de urgenţă a Guvernului nr. 109 din 6 decembrie 2010 privind unele măsuri financiar - bugetare, publicată în Monitorul Oficial al României, Partea I, nr. 846 din 16 decembrie 2010.
	Articol unic. – Se aprobă Ordonanţa de urgenţă a Guvernului nr. 109 din 6 decembrie 2010 privind unele măsuri financiar - bugetare, publicată în Monitorul Oficial al României, Partea I, nr. 846 din 16 decembrie 2010, cu următoarele modificări şi completări:

	

	3 
	Titlul ordonanţei:

ORDONANŢĂ DE URGENŢĂ

privind unele măsuri
financiar - bugetare
	Nemodificat 
	Nemodificat 
	

	4 
	Art. I. – Ordonanţa de urgenţă a Guvernului nr. 34/2009 cu privire la rectificarea bugetară pe anul 2009 şi reglementarea unor măsuri financiar-fiscale, publicată în Monitorul Oficial al României, Partea I, nr. 249 din 14 aprilie 2009, aprobată prin Legea nr. 227/2009, cu modificările şi completările ulterioare, se modifică şi se completează după cum urmează:
	Nemodificat
	Nemodificat 
	

	
	1. La articolul 22, alineatul (2) se modifică şi va avea următorul cuprins:
„(2) Prin excepţie de la prevederile alin. (1), ordonatorii principali de credite, în cazuri temeinic justificate, pot aproba ocuparea unui procent de maximum 15% din totalul posturilor ce se vor vacanta după data intrării în vigoare a prezentei ordonanţe de urgenţă, numai în condiţiile încadrării în cheltuielile de personal aprobate prin buget. Pentru posturile din sistemul de învăţământ preuniversitar de stat, urmărirea încadrării în procentul de maximum 15% se realizează la nivelul întregului sistem de învăţământ preuniversitar de stat, în condiţiile stabilite prin ordin al ministrului educaţiei, cercetării, tineretului şi sportului.”
	Nemodificat
	Nemodificat
	

	
	2. La articolul 24 alineatul (3), după litera d) se introduce o nouă literă, litera e), cu următorul cuprins:
„e) achiziţionarea de autoturisme în cadrul «Programului de stimulare a înnoirii Parcului auto naţional», aprobat prin Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare;”


	Nemodificat
	Nemodificat
	

	5 
	_____________
	______________
	La articolul I, după punctul 2 se introduce un nou punct, pct. 3, cu următorul cuprins:

„3. La articolul 24 alineatul (3), după litera e) se introduce o nouă literă, lit. f), cu următorul cuprins:

«f)achiziţiile necesare organizării de către Parlamentul României a sesiunii Adunării Parlamentare a NATO din anul 2011.»”

Autori:

Dp. Henorel Adrian Niţu – PD-L

Dp. Gheorghe Ciobanu – 
PD-L
	Amendamentul are în vedere posibilitatea realizării de achiziţii necesare organizării în bune condiţii a sesiunii anuale a Adunării Parlamentare a NATO care se va desfăşura la Palatul Parlamentului în zilele de 7 şi 8 octombrie 2011.

	6 
	Art. II. – Prin excepţie de la prevederile alin. (1) şi (2) ale art. 22 din Ordonanţa de urgenţă a Guvernului nr. 34/2009, aprobată prin Legea nr. 227/2009, cu modificările şi completările ulterioare, în cursul anului universitar 2010-2011 se pot scoate la concurs posturi de preparator universitar, asistent universitar, lector universitar/şef de lucrări, cu încadrarea în limita numărului de posturi vacantate prin ieşirea din sistem, după intrarea în vigoare a Ordonanţei de urgenţă a Guvernului nr. 34/2009, aprobată prin Legea nr. 227/2009, cu modificările şi completările ulterioare, conform metodologiei stabilite prin ordin al ministrului educaţiei, cercetării, tineretului şi sportului.
	Nemodificat
	Articolul II se modifică şi va avea următorul cuprins:

„Art. II. – Prin excepţie de la prevederile alin. (1) şi (2) ale art. 22 din Ordonanţa de urgenţă a Guvernului nr. 34/2009, aprobată prin Legea nr. 227/2009, cu modificările şi completările ulterioare, în cursul anului universitar 2010-2011 se pot scoate la concurs posturi de preparator universitar, asistent universitar, lector universitar/şef de lucrări, conferenţiar şi profesor universitar, cu încadrarea în limita numărului de posturi vacante şi  a bugetelor instituţiilor de învăţământ superior, după intrarea în vigoare a Ordonanţei de urgenţă a Guvernului nr. 34/2009, aprobată prin Legea nr. 227/2009, cu modificările şi completările ulterioare, conform metodologiei stabilite prin ordin al ministrului educaţiei, cercetării, tineretului şi sportului.”
Autori:

Dp. Vasile Popeangă – PSD

Dp. Constantin Dascălu – 

PD-L


	Se elimină discriminarea creată între cadrele didactice din învăţământul superior.

	7 
	Art. III. – Prevederile art. 21, 22 şi 24 din Ordonanţa de urgenţă a Guvernului nr. 34/2009, aprobată prin Legea nr. 227/2009, cu modificările şi completările ulterioare, astfel cum au fost modificate prin prezenta ordonanţă de urgenţă, se aplică până la data de 31 decembrie 2011.
	Nemodificat
	Nemodificat 
	

	8 
	Art. IV. – Termenul prevăzut la art. 136 din Legea nr. 304/2004 privind organizarea judiciară, republicată în Monitorul Oficial al României, Partea I, nr. 827 din 13 septembrie 2005, cu modificările şi completările ulterioare, se prorogă până la data de 1 ianuarie 2012.
	Nemodificat
	Nemodificat
	

	9 
	Art. V. – Termenul prevăzut la art. III din titlul XVI al Legii nr. 247/2005 privind reforma în domeniile proprietăţii şi justiţiei, precum şi unele măsuri adiacente, publicată în Monitorul Oficial al României, Partea I, nr. 653 din 22 iulie 2005, cu modificările şi completările ulterioare, de la care se aplică dispoziţiile art. 13 din Legea nr. 304/2004, republicată, cu modificările şi completările ulterioare, referitoare la înregistrarea şedinţelor de judecată, se prorogă până la data de 1 ianuarie 2012.
	Nemodificat
	Nemodificat 
	


II. Amendamente respinse

În cursul dezbaterii, Comisia a respins următoarele amendamente:

	Nr. crt.
	Text Iniţial
	Amendamentul propus şi

 autorul acestuia
	Motivarea 
	Camera decizională

	1.
	Art. II. – Prin excepţie de la prevederile alin. (1) şi (2) ale art. 22 din Ordonanţa de urgenţă a Guvernului nr. 34/2009, aprobată prin Legea nr. 227/2009, cu modificările şi completările ulterioare, în cursul anului universitar 2010-2011 se pot scoate la concurs posturi de preparator universitar, asistent universitar, lector universitar/şef de lucrări, cu încadrarea în limita numărului de posturi vacantate prin ieşirea din sistem, după intrarea în vigoare a Ordonanţei de urgenţă a Guvernului nr. 34/2009, aprobată prin Legea nr. 227/2009, cu modificările şi completările ulterioare, conform metodologiei stabilite prin ordin al ministrului educaţiei, cercetării, tineretului şi sportului.
	Articolul II se modifică şi va avea următorul cuprins:

Art. II. – Prin excepţie de la prevederile alin. (1) şi (2) ale art. 22 din Ordonanţa de urgenţă a Guvernului nr. 34/2009, aprobată prin Legea nr. 227/2009, cu modificările şi completările ulterioare, în cursul anului universitar 2010-2011 se pot scoate la concurs posturi de preparator universitar, asistent universitar, lector universitar/şef de lucrări, conferenţiar şi profesor universitar, cu încadrarea în limita numărului de posturi vacantate prin ieşirea din sistem, după intrarea în vigoare a Ordonanţei de urgenţă a Guvernului nr. 34/2009, aprobată prin Legea nr. 227/2009, cu modificările şi completările ulterioare, conform metodologiei stabilite prin ordin al ministrului educaţiei, cercetării, tineretului şi sportului.
Autor:

Dp. Cristian Sorin Dumitrescu – PSD
	1. Se elimină discriminarea creată între cadrele didactice din învăţământul superior.

2. amendamentul a fost preluat la Anexa I la prezentul raport.
	Camera 

Deputaţilor 


1
3

